เขื่อนขุนด่านฯน้ำเหลือร้อยละ 15 เรือล่องเเก่งหยุดให้บริการ 200 ลำ
วันนี้ (20 ก.ค.62) เขื่อนขุนด่านปราการชล จ.นครนายก ปริมาณน้ำลดจนเห็นสันดอนได้อย่างชัดเจน เนื่องจากขณะนี้เหลือน้ำอยู่ไม่ถึง 35 ล้าน ลบ.ม.หรือเพียงร้อยละ 15 ของความจุ จากความสูงสุดถึง 224 ล้าน ลบม. สาเหตุเพราะปีนี้ฝนตกน้อยแตกต่างจากช่วงเดียวกันของปีก่อน ซึ่งระดับน้ำจะมีมากกว่าร้อยละ 50 ของความจุเจ้าหน้าที่โครงการส่งน้ำและบำรุงรักษาเขื่อนขุนด่านปราการชล จึงต้องบริหารจัดการน้ำภายในเขื่อนอย่างรอบคอบ และลดการปล่อยน้ำลงท้ายเขื่อน แต่มาตรการนี้ก็ส่งผลกระทบต่อธุรกิจท่องเที่ยว โดยเฉพาะผู้ให้บริการเรือล่องแก่งและกิจกรรมทางน้ำบริเวณท้ายเขื่อนต้องหยุดให้บริการทั้งหมดธุรกิจเรือท่องเที่ยวมีผู้ประกอบการเรือล่องแก่งท้ายเขื่อนขุนด่านปราการชลกว่า 70 ราย รวมมีเรือกว่า 200 ลำ ขณะนี้กำลังขาดรายได้ และคาดหวังว่าฝนจะตกและมีน้ำไหลลงเขื่อนเพราะหากทิ้งช่วงนานกว่านี้จะยิ่งเดือดร้อนหนักเช่นเดียวกับที่น้ำตกปางสีดาในเขตอุทยานแห่งชาติปางสีดา อ.เมืองสระแก้ว ไม่มีน้ำให้ลงเล่นมานานกว่า 2 สัปดาห์แล้ว แตกต่างจากช่วงเดียวกันของปีก่อน ที่มีฝนตกหนักจนต้องประกาศปิดน้ำตก เพราะเกรงเกิดน้ำป่าไหลหลาก
ปริมาณน้ำในเขื่อนขุนด่านปราการชล จ.นครนายก เหลือน้ำเพียงร้อยละ 15 ส่งผลกระทบธุรกิจท่องเที่ยว โดยเฉพาะเรือล่องแก่งกว่า 200 ลำ ต้องหยุดให้บริการ
เขื่อนขุนด่านปราการชล,นครนายก,ท่องเที่ยว,ล่องแก่ง